Брэсцкая і Кобрынская епархія

Брэсцкая і Кобрынская епархія — епархія Беларускага экзархата Рускай праваслаўнай царквы, якая дзейнічае на тэрыторыях Брэсцкага, Бярозаўскага, Драгічынскага, Жабінкаўскага, Камянецкага, Кобрынскага, Маларыцкага і Пружанскага раёнаў Брэсцкай вобласці.

 Гісторыя 
Брэсцкая праваслаўная епархія была заснавана ў выніку Полацкага царкоўнага сабора 6 сакавіка 1839 года на тэрыторыях былой Брэсцкай уніяцкай епархіі (з 1828 года — у складзе Літоўскай уніяцкай епархіі як вікарыцятва).

22 студзеня 1840 года яе тэрыторыя ў якасці Брэсцкага вікарыяцтва ўвайшлі ў склад Літоўскай праваслаўнай епархіі, з 1900 года ўваходзіла ў асобную Гродзенскую епархію, якая ў 1922—1939 гадах дзейнічала ў складзе Польскай аўтакефальнай праваслаўнай царквы.

Падчас Вялікай Айчыннай вайны ў сувязі з перадачай часткі Палесся і Падляшша ў склад Рэйхскамісарыята Украіны з Гродзенскай епархіі была вылучана самастойная Брэсцкая епархія. У 1945 годзе яна была скасавана, а тэрыторыя ўключана ў Пінскую епархію. У 1952—1989 гадах епархія кіравалася непасрэдна мінскімі архіепіскапамі і мітрапалітамі.

Епархія адноўлена пастановай Сінода Беларускай праваслаўнай царквы ў 1990 годзе. З 1997 года пачалося выданне газеты «Духовный вестник», з 2002 года — часопіса «Брестские епархиальные ведомости». Станам на 1999 год, у склад епархіі ўваходзілі 9 благачынняў, 162 прыходы, 163 храмы і 18 капліц, дзейнічаў Свята-Афанасьеўскі манастыр — С. 54.

2 снежня 2004 года Брэсцкая благачынная акруга была падзелена на Брэсцкае гарадское і Брэсцкае раённае благачынні. Па звестках 2005 года, епархія налічвала 167 прыходаў, у якіх служылі 181 святароў (165 святароў, 16 дыяканаў). У 2015 годзе меліся 4 манастыры, 191 прыход і 49 капліцЮркевіч Ж. В. 22 студзеня 2015 г. – 175 гадоў з часу ўтварэння (1840) Брэсцкай епархіі Беларускай Праваслаўнай Царквы. — Брэсцкая цэнтральная гарадская бібліятэка, 24 лютага 2015. .

 Манастыры 
У склад епархіі ўваходзяць чатыры манастыры:
 Свята-Афанасьеўскі мужчынскі манастыр у Брэсце.
 Свята-Раство-Багародзічны жаночы манастыр у Брэсце.
 Спаса-Праабражэнскі мужчынскі манастыр у Хмелеве.
 Свята-Варварынскі жаночы манастыр у Пінску.

 Епіскапы 
Брэсцкая епархія
 Антоній (Зубко) (6 сакавіка 1839 — 28 студзеня 1840).

Брэсцкае вікарыяцтва (Віленскай епархіі)
 Міхаіл (Галубовіч) (28 студзеня 1840 — 1 сакавіка 1848).
 Ігнацій (Жалязоўскі) (20 сакавіка 1848 — 27 чэрвеня 1870).
 Яўген (Шарашылаў) (9 жніўня 1870 — 10 лютага 1875).
 Уладзімір (Нікольскі) (16 сакавіка 1875 — 16 мая 1877).
 Януарый (Вазнясенскі) (5 чэрвеня 1877 — 17 лютага 1879).
 Данат (Бабінскі-Сакалоў) (27 мая 1879 — 14 мая 1881).
 Аўрамій (Лятніцкі) (27 чэрвеня 1881 — 9 сакавіка 1885).
 Анастасій (Апоцкі) (15 мая 1885 — 17 лістапада 1891).
 Іосіф (Сакалоў) (15 снежня 1891 — 24 мая 1897).
 Іаакім (Лявіцкі) (24 мая 1897 — 13 студзеня 1900).

Брэсцкае вікарыяцтва (Гродзенскай епархіі)
 Венедыкт (Бабкоўскі) (30 сакавіка 1941 — красавік 1942).
 Іаан (Лаўрыненка) (30 красавіка 1942—1944).

Брэсцкая епархія
 Паісій (Абразцоў) (8 верасня 1944 — 27 лютага 1945).
 Анісіфар (Панамароў) (27 лютага 1945 — кастрычнік 1945).
 Васіль (Ратміраў) (1946).
 Паісій (Абразцоў) (3 чэрвеня 1948 — 13 снежня 1949).
 Піцірым (Свірыдаў) (13 студзеня 1951 — 21 красавіка 1959).
 Гурый (Ягораў) (21 мая 1959 — 19 верасня 1960).
 Лявонцій (Бондар) (19 верасня 1960 — 16 сакавіка 1961).
 Антоній (Крацэвіч) (16 сакавіка — 5 ліпеня 1961).
 Варлаам (Барысевіч) (5 ліпеня 1961 — 4 жніўня 1963).
 Нікадзім (Ротаў) (4 жніўня 1963 — 9 кастрычніка 1963).
 Сергій (Пятроў) (9 кастрычніка 1963 — 25 мая 1965).
 Антоній (Мельнікаў) (25 мая 1965 — 10 кастрычніка 1978).
 Філарэт (Вахрамееў) (10 кастрычніка 1978 — 31 студзеня 1990).

Брэсцкая і Кобрынская епархія
 Канстанцін (Хоміч) (19 лютага 1990 — 19 верасня 2000).
 Філарэт (Вахрамееў) (19 верасня 2000 — 4 лютага 2001).
 Сафроній (Юшчук) (4 лютага 2001 — 7 кастрычніка 2002).
 Іаан (Хама) (з 7 кастрычніка 2002).

 Благачынныя акругі 

 Бярозаўскае благачынне — 18 прыходаў.
 Брэсцкае гарадское благачынне — 17 прыходаў.
 Брэсцкае раённае благачынне — 28 прыходаў.
 Драгічынскае благачынне — 25 прыходаў.
 Жабінкаўскае благачынне — 15 прыходаў.
 Камянецкае благачынне — 21 прыход.
 Кобрынскае благачынне — 34 прыходы.
 Маларыцкае благачынне — 16 прыходаў.
 Пружанскае благачынне — 22 прыходы.

 Крыніцы 

 Літаратура 
 Орловский Е. Ф. Судьбы Православия в связи с историей латинства и унии в Гродненской губернии в XIX ст. (1794—1900). — Гродно: Губернская типография, 1903. — 604 с.

 З гісторыі Брэсцкай епархіі // Беларускі Праваслаўны каляндар на 2000 г. Минск, 1999. — С. 115—118.


 Mironowicz A. Przynależność diecezjalna Brześcia do końca XVI wieku // Białoruskie Zeszyty Historyczne. — Białystok 2007. — nr 27. — s. 5-16.

 Спасылкі 
 Брэсцкая і Кобрынская епархія на афіцыйным партале Беларускай праваслаўнай царквы 
 Брэсцкая і Кобрынская епархія на афіцыйным сайце Рускай праваслаўнай царквы